Leirskellur eru mjög áberandi á háhitasvæðum . Grái liturinn virðist yfirleitt stafa af örsmáum kristöllum brennisteinskíss ( FeS ) í leirnum en ekki af lit leirsteindanna sjálfra . Það myndar stóra , hvítmatta kristalla sem mynda hrauka sem gjarnan standa upp úr kulnuðum leir . Hann er þó ekki talinn hentugt hráefni vegna þess hve misleitur hann er og í litlu magni á hverjum stað . Í leirhverum og sjóðandi vatnspollum , þar sem gasuppstreymi er mikið , hiti hár og sýrustig lágt ( pH ≤ 4 ) , er að finna heilt vistkerfi háhitakærra baktería . Loftfælnar hitakærar bakteríur eru líka mjög algengar og lifa sem ófrumbjarga lífverur á lífrænum efnasamböndum og nota þá brennistein sem vetnisþega og mynda brennisteinsvetni . Þetta er eins konar brennisteinsöndun , sambærileg við súrefnisöndun hjá venjulegum lífverum . Þessar bakteríur byggja viðurværi sitt á þeirri orku sem felst í afoxuðum efnasamböndum ( brennisteinsvetni og vetni ) , sem streyma úr iðrum jarðar , en eru ekki háðar sólarljósinu eins og svo til allt annað líf á jörðinni . Gasuppstreymið er víðast hvar allmikið og stöðugt og verða því hverirnir eins og síræktarker , þar sem næring flæðir stöðugt inn . Leirhverir eru því langt frá því að vera lífvana .